পাকিস্তান অধিরাজ্য

পাকিস্তান অধিরাজ্য ( মোমালেকাত-এ-পাকিস্তান; ) ১৪ আগস্ট ১৯৪৭ থেকে ২৩ মার্চ, ১৯৫৬ পর্যন্ত স্থায়ী একটি স্বাধীন রাষ্ট্র যা ব্রিটিশ ভারতের পূর্ব বাংলা, পশ্চিম পাঞ্জাব, সিন্ধু প্রদেশ, বেলুচিস্তান প্রদেশ, উত্তর-পশ্চিম সীমান্ত প্রদেশ নিয়ে গঠিত হয়েছিল।

১৯৪৭ সালে ভারতে ব্রিটিশ শাসনের সমাপ্তি ঘটলে ব্রিটিশ ভারত বিভক্ত হয়ে ভারত অধিরাজ্য ও পাকিস্তান অধিরাজ্য গঠিত হয়। ব্রিটিশ পার্লামেন্টে বিধিবদ্ধ ভারতীয় স্বাধীনতা অধিনিয়ম ১৯৪৭ অনুসারে উক্ত রাষ্ট্র দুটির মেয়াদ ছিল তাদের নিজস্ব সংবিধান প্রখ্যাপিত না হওয়া পর্যন্ত। পাকিস্তানের ক্ষেত্রে সংবিধান কার্যকর করার তারিখ ছিল ২৩ মার্চ, ১৯৫৬। এই দিনই প্রতিষ্ঠিত হয় ইসলামী প্রজাতন্ত্রী পাকিস্তান।

ডোমিনিয়ন পর্যায়ে ব্রিটেনের রাজা ভারত ও পাকিস্তান উভয় রাষ্ট্রের রাষ্ট্রপ্রধান পদে বৃত থাকেন। তার প্রতিনিধিত্ব করেন দুই রাষ্ট্রের গভর্নর-জেনারেলগণ। ডোমিনিয়ন পর্যায়ের পাকিস্তানের গভর্নর-জেনারেল হলেন:
 মুহাম্মদ আলী জিন্নাহ (১৯৪৭-৪৮)
 খাজা নাজিমুদ্দিন (১৯৪৮-৫১)
 মালিক গোলাম মাহমুদ (১৯৫১–১৯৫৫)
 ইসকান্দার মির্জা (১৯৫৫-১৯৫৬)

 তথ্যসূত্র 

বিষয়শ্রেণী:প্রাক্তন কমনওয়েলথ রাজ্য
বিষয়শ্রেণী:মুহাম্মদ আলী জিন্নাহ
বিষয়শ্রেণী:দক্ষিণ এশিয়ার প্রাক্তন রাষ্ট্র
বিষয়শ্রেণী:ভারত বিভাজন
বিষয়শ্রেণী:পাকিস্তানের রাজনীতি
বিষয়শ্রেণী:১৯৪৭-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৯৪৭-এ পাকিস্তানে প্রতিষ্ঠিত